Diari Oficial de la Generalitat Valenciana


Sumari del DOGV 7986, del 23-02-2017 (2017/1489)

Extracte de la Resolució de 30 de desembre de 2016, de la Direcció General del Servei Valencià d'Ocupació i Formació, per la qual s'aprova la convocatòria de subvencions per a la realització d'accions formatives dirigides prioritàriament a persones ocupades, a càrrec de l'exercici pressupostari 2017.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7986

Data del DOGV
:   23-02-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/1489


Data del document
:   30-12-2016

Organisme emissor
:   Servei Valencià d'Ocupació i Formació

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 30 de desembre de 2016, de la Direcció General del Servei Valencià d'Ocupació i Formació, per la qual s'aprova la convocatòria de subvencions per a la realització d'accions formatives dirigides prioritàriament a persones ocupades, a càrrec de l'exercici pressupostari 2017. [2017/1489]  
BDNS (Identif.): 333040  
  
De conformitat amb el que preveuen els articles 17.3b i 20.8 de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans  
  
Primer. Beneficiaris i condicions  
Podran ser entitats beneficiàries els centres o entitats de formació acreditats o inscrits, que disposen del corresponent número de cens en data publicació de la convocatòria.  
  
Segon. Objecte  
Convocar per a l'exercici 2017 subvencions per a la realització d'accions formatives dirigides prioritàriament a persones ocupades, a càrrec de l'exercici pressupostari 2017.  
  
Tercer. Bases reguladores  
Ordre 8/2015, de 23 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores i es determina el programa de formació per a l'ocupació per a la realització d'accions formatives dirigides prioritàriament a persones ocupades (DOCV 26.11.2015).  
  
Quart. Quantia  
Es destinarà per a atendre les subvencions per a la realització de les accions formatives dirigides prioritàriament a persones ocupades un import global màxim estimat de 17.154.656 - a càrrec de la línia pressupostària S5644000 del capítol IV del subprograma 322.52, del pressupost del Servei Valencià d'Ocupació i Formació per a l'exercici 2017, amb el desglossament que figura a continuació:  
Per als programes formatius previstos en l'article 2 de les bases reguladores es destinarà un import màxim estimat de 72.150.249,00 - distribuït de la manera següent:  
Per als programes de Formació Intersectorials previstos en l'apartat 1.a del dit article, es destinarà un import màxim de 6.103.650 ?.  
  
Per als programes de Formació Sectorials es destinarà un import màxim de 3.412.500 ?.  
Per als programes de Formació Intersectorials dirigits a treballadores/s i sòcies/socis de l'economia social es destinarà un import màxim de 341.250 ?.  
Per als programes de Formació Intersectorials dirigits a treballadores/s autònoms es destinarà un import màxim de 341.250 ?.  
Per a les ajudes per a l'alumnat desocupat assistent als programes formatius, previstes en l'article 20 de les bases reguladores, es destinarà un import màxim estimat de 301.350 ?.  
  
Cinqué. Termini de presentació de sol·licituds  
El termini de presentació de sol·licituds serà de 15 dies hàbils comptats des del dia 20 de març de 2017, inclusivament.  
  
València, 30 de desembre de 2016.- El director general del SERVEF: Enric Nomdedéu i Biosca.